b'\n_START_ARTICLE_\nSpominska cerkev cesarja Viljema, Berlin\n_START_PARAGRAPH_\nSpominska cerkev cesarja Viljema (nem\xc5\xa1ko Kaiser-Wilhelm-Ged\xc3\xa4chtniskirche) je evangeli\xc4\x8danska cerkev, ki stoji v Berlinu na aveniji Kurf\xc3\xbcrstendamm v sredi Breitscheidplatza._NEWLINE_Stara cerkev je bila zgrajena med letoma 1891 in 1895 po na\xc4\x8drtih Franza Schwechtena. Nem\xc5\xa1ki cesar Viljem II. je naro\xc4\x8dil gradnjo cerkve v \xc4\x8dast svojemu dedu Viljemu I. Neoromanski stil se zgleduje po romanskih cerkvah v Porenju. \xc5\xbde sam original zgradbe je neverjeten po izgledu in velikosti. Mnogi mozaiki pri\xc4\x8dajo o \xc5\xbeivljenju cesarja Viljema I._NEWLINE_Med 2. svetovno vojno, leta 1943, je bila med bombnim napadom uni\xc4\x8dena. Edini spomin na staro zgradbo je razvalina zvonika, ki se imenuje\xc2\xa0\xc2\xbbder Hohle Zahn\xc2\xab\xc2\xa0(\xc2\xbbvotli zob\xc2\xab)._NEWLINE_Po vojni 1951 in 1961 je bila nova cerkev zgrajena zraven stare po na\xc4\x8drtih Egona Eiermanna. Njeno podobo zaznamujejo mala steklena okenca in betonsko ogrodje. Med notranjo opremo je tudi \xc5\xbeelezni kri\xc5\xbe, izoblikovan iz \xc5\xbeebljev iz stare coventryjske katedrale, uni\xc4\x8dene s strani nacistov v bombnih napadih na Veliko Britanijo. Poleg tega je v cerkvi original slike, znane kot Stalingrajska Madona, naslikane decembra 1942 v Stalingradu.'